stanford-oval/wikipedia huggingface dataset:
Stepan Bandera
Aiheesta muualla

Kuvia tai muita tiedostoja aiheesta Stepan Bandera Wikimedia Commonsissa
Petliura, Konovalets, Bandera – Three leaders of Ukrainian Liberation Movement murdered by Order of Moscow. (englanniksi)
Stepan Bandera – Perspectives for Ukrainian Revolution (audio recordings). (englanniksi)
Stepan Banderan ”Ukrainan vallankumouksen näkymät”  äänikirjana YouTubessa. (ukrainaksi)
Vladimir Krutškovin haastattelu KGB:n suorittamista murhista. Komsomolskaja pravda 6.12.2005. (venäjäksi)
Bandera Plast-järjestössä vuonna 1923.
Stepan Bandera kasakkaunivormussa.
Stepan Banderan patsas Ternopilissa.
Sprinttiuinnin Euroopan-mestaruuskilpailut 1994

Sprinttiuinnin Euroopan-mestaruuskilpailut järjestettiin vuonna 1994 neljännen ja samalla viimeisen kerran (tilalle tulivat uinnin lyhyen radan Euroopan-mestaruuskilpailut). Kilpailut pidettiin Norjan Stavangerissa 3.–4. joulukuuta. Kilpailujen järjestäjänä toimi Euroopan uimaliitto LEN. Kisojen menestynein maa oli 13 mitalia kerännyt Saksa (seitsemän kultaa, kaksi hopeaa, neljä pronssia).
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 50 metrin vapaauinti |  Krzysztof Cwalina | 22,01 |  Joakim Holmquist | 22,50 |  Silko Günzel | 22,53 |
| 50 metrin selkäuinti |  Jirka Letzin | 25,47 |  Zsolt Hegmegi | 25,72 |  Miloslav Dolník | 25,93 |
| 50 metrin rintauinti |  Mark Warnecke | 27,58 |  Ron Dekker | 27,61 |  Dmitri Volkov | 27,95 |
| 50 metrin perhosuinti |  Jonas Åkesson | 24,25 |  Carlos Sánchez | 24,34 |  Dirk Vandenhirtz | 24,55 |
| 100 metrin sekauinti |  Denislav Kaltšev | 55,51 |  Christian Keller | 55,88 |  Grigori Matuskov | 57,31 |
| 4 × 50 metrin vapaauintiviesti |  Ruotsi Zsolt Hegmegi Lars-Ove Jansson Joakim Holmquist Pär Lindström | 1.27,62 EE |  Saksa Silko Günzel Ingolf Rasch Torsten Spanneberg Steffen Smollich | 1.29,09 |  Kroatia | 1.30,71 |
| 4 × 50 metrin sekauintiviesti |  Saksa Jirka Letzin Mark Warnecke Dirk Vandenhirtz Silko Günzel | 1.38,01 EE |  Ruotsi Zsolt Hegmegi Patric Robertsson Jonas Åkesson Joakim Holmquist | 1.39,38 |  Kroatia | 1.41,19 |
Mitalistit > Naiset

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 50 metrin vapaauinti |  Sandra Völker | 25,29 |  Angela Postma | 25,52 |  Sue Rolph | 25,55 |
| 50 metrin selkäuinti |  Sandra Völker | 27,96 |  Dagmara Komorowicz | 28,85 |  Martina Moravcová | 28,86 |
| 50 metrin rintauinti |  Emma Igelström | 32,13 |  Elin Austevoll | 32,14 |  Terrie Miller | 32,43 |
| 50 metrin perhosuinti |  Angela Postma | 27,48 |  Martina Moravcová | 27,84 |  Julia Voitowitsch | 27,92 |
| 100 metrin sekauinti |  Louise Karlsson | 1.01,89 |  Sue Rolph | 1.02,21 |  Daniela Hunger | 1.02,48 |
| 4 × 50 metrin vapaauintiviesti |  Saksa Daniela Hunger Katrin Meißner Meike Freitag Sandra Völker | 1.41,20 |  Ruotsi Johanna Sjöberg Linda Olofsson Helen Åberg Louise Karlsson | 1.42,32 |  Alankomaat Angela Postma Wilma van Hofwegen Marianne Muis Karin Brienesse | 1.42,45 |
| 4 × 50 metrin sekauintiviesti |  Saksa Sandra Völker Manuela Näckel Julia Voitowitsch Daniela Hunger | 1.53,58 |  Venäjä | 1.54,21 |  Ruotsi Ulrika Jardfelt Emma Igelström Malin Strömberg Linda Olofsson | 1.54,51 |
Mitalitaulukko

Isäntämaa
| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Saksa | 7 | 2 | 4 | 13 |
| 2 |  Ruotsi | 4 | 4 | 1 | 9 |
| 3 |  Alankomaat | 1 | 2 | 1 | 4 |
| 4 |  Puola | 1 | 1 | 0 | 2 |
| 5 |  Bulgaria | 1 | 0 | 0 | 1 |
| 6 |  Slovakia | 0 | 1 | 2 | 3 |
| 6 |  Venäjä | 0 | 1 | 2 | 3 |
| 8 |  Iso-Britannia | 0 | 1 | 1 | 2 |
| 8 |  Norja | 0 | 1 | 1 | 2 |
| 10 |  Espanja | 0 | 1 | 0 | 1 |
| 11 |  Kroatia | 0 | 0 | 2 | 2 |
| Yhteensä | Yhteensä | 14 | 14 | 14 | 42 |
Sleesialainen koulukunta

Sleesialainen koulukunta oli saksalainen kirjallinen koulukunta kahdessa vaiheessa. Ensimmäinen syntyi, kun 1600-luvulla Martin Opitzin ympärille kerääntyi saksalaisia runoilijoita, jotka kannattivat hänen kirjallisia teorioitaan, esimerkiksi näytelmäkirjailija Andreas Gryphius, lyyrikot Paul Fleming ja Simon Dach sekä epigrammirunoilija Friedrich von Logau.
Toiseen vaiheeseen kuuluu saksalaisia runoilijoita 1600-luvun jälkipuoliskolla. Keskushenkilöitä oli kaksi sleesialaista, Christian Hoffmann von Hoffmannswaldau ja Daniel Casper von Lohenstein. Heidän tuotannolleen oli ominaista ajatuksen tyhjyys, pöyhkeily ja kevytmielisyys.
Stephen Boxer

Stephen Boxer (s. 19. toukokuuta 1950 Sidcup, Kent) on brittiläinen näyttelijä.
Boxer esitti Gillian Andersonin kanssa pääministeripari Margaret ja Denis Thatcheria  draamasarja The Crownin neljännellä tuotantokaudella (2020). Boxer on suurelle yleisölle tuttu myös BBC One -kanavan saippuasarjasta Tohtorit, jossa hän näytteli vuosina 2006–2010 lääkäri Joe Fentonia yhteensä 378 jaksossa.
Muita televisiorooleja Boxerilla on ollut esimerkiksi sarjoissa Casualty, Epäilyksen polttopiste, Hiljainen todistaja, Luther, Midsomerin murhat ja Yorkshiren etsivät. Lisäksi hän on ollut mukana elokuvissa Rautarouva (2011) ja Misbehaviour (2020).
Boxer on työskennellyt myös National Theatressa, Royal Shakespeare Companyssa ja muissa teattereissa. Hän on esiintynyt muun muassa Shakespeare-näytelmissä Kuinka äkäpussi kesytetään, Kuningas Lear, Macbeth ja Titus Andronicus.
Aiheesta muualla

Stephen Boxer Internet Movie Databasessa. (englanniksi)
Seurakuntaistutus

Seurakuntaistutus tai seurakunnanistutus (engl. Church planting) tarkoittaa uuden kristillisen seurakunnan tai kirkon perustamista uudelle paikkakunnalle tai alueelle sekä siihen liittyvää prosessia. Seurakuntaistutuksen pyrkimyksenä on tavoittaa ihmisiä, joilla ei ole kotiseurakuntaa, levittää kristinuskoa sekä luoda tukeva yhteisö jumalanpalvelusta, opetusta ja palvelutyötä varten. Seurakuntaistutus tapahtuu pastorin tai seurakunnan perustajan johtaman ryhmän toimesta, jotka työskentelevät yhdessä uuden seurakunnan perustamiseksi.
Seurakuntaistutusliikkeen keskiössä on motivaatio levittää evankeliumia uusiin ihmisryhmiin ja muodostaa uusia Jeesuksen seuraajien yhteisöjä ottaen kulttuurinen konteksti tietoisesti huomioon.
Suomessa kirkkokuntien koordinoimaa seurakuntaistutusta toteuttavat mm. vapaakirkolliset (Suomen Vapaakirkko), helluntaiherätys (Suomen Helluntaikirkko) sekä metodistit (Finlands svenska metodistkyrka}.
Pääsuuntaukset

Seurakuntien istuttaminen painottuu nykymuodossaan kahteen pääsuuntaukseen:
Kertaistamismalliin eli olemassa olevien seurakuntien laajentumiseen uusiin paikkoihin tai keskuksiin paikallisella alueella; tai,
Yrittäjämalliin eli uusien itsenäisten seurakuntien perustamiseen, jotka edustavat uutta ilmaisua kristillisestä seurakunnasta.
Kertaistamismalli on muodollinen, organisoitu ja koordinoitu lähestymistapa, johon kuuluu eritasoista järjestämillistä koulutusta ja rakenteita sekä mahdollistaa taloudellisen ja inhimillisen tuen seurakunnan perustajille. Tämä malli näkyy sekä kirkkokuntien tukemissa seurakuntien perustamisohjelmissa, että strategisesti suunnitelluissa seurakuntien perustamispyrkimyksissä.
Yrittäjämalli on yleensä luonteeltaa ja toiminnaltaan orgaanisempi, spontaanimpi, itseohjautuvampi ja yrittäjähenkisempi. Tämä malli perustuu usein seurakunnan perustaja henkilökohtaiseen kutsumukseen, tunteeseen ja näkemykseen, jonka mukaan hän haluaa perustaa uuden seurakunnan, jolla on muista paikallisseurakunnista erottuvat keskeiset piirteet.
Molempiin malleihin sisältty muiden samanhenkisten ihmisten koordinoituja ponnisteluja, joilla pyritään yhdessä laajentamaan seurakuntaa niin, että se tavoittaa erityisesti kohdennetut ihmis- ja väestöryhmät.
Opillinen perusta

Seurakuntaistusliikkeen opillinen perusta liittyy apostoli Paavalin lähetysmatkoihin ja hänen myöhempään kirjeenvaihtoonsa paikallisesti perustettujen kristillisten yhteisöjen kanssa. Kirjeenvaihto on kirjattu Uuden testamentin teksteihin. Paavali oli omistautunut evankeliumin levittämiseen kreikkalais-roomalaiseen maailmaan ja kulttuuriin. Paavali evankeliointitapa oli määrätietoinen, suoraviivainen ja ennustettava. Hän puhui ensin paikallisessa synagogassa käyttäen historiallisia kertomuksia, teologisia käsitteitä ja Vanhan testamentin teksteistä poimittuja esimerkkejä soveltaen viestiä juutalaiseen maailmankatsomukseen ja kulttuuriin.
Tätä seurasi siirtyminen julkiseen tilaan, jossa esitettiin kontekstisidonnaisia viestejä, jotka oli muotoiltu ei-uskonnolliselle yleisölle käyttäen kreikkalais-roomalaisen ideologian, kertomusten ja paradigmojen yhdistämistä. Paavali pyrki sanomassaan selkeään ja yksiselitteiseen ilmaisuun kulttuurisesta kontekstista riippumatta.
Historia

Seurakuntaistutuksen historiallinen perustuu määriläiseet lähetystyöhön. 1800-luvun alussa kreivi Nikolaus Ludwig von Zinzendorfin johtamasta herrnhutilaisuudesta tuli maailmanlaajuisen lähetystyön keskus. Zinzendorf oli hyvin koulutettu ja tehokas organisaattori, johon vaikutti voimakkaasti Philipp Jakob Spenerin pietismi, joka tarjosi yksinkertaisen sekä intohimoisen painopisteen ja motivaation lähetystyölle.
Määriläiset kehittivät tiimilähtöisen lähestymistavan seurakuntien perustamiseen, jossa he matkustivat uusille alueille ja keskittyivät alueisiin, joilla ihmiset olivat vastaanottavaisimpia. Määriläiset pitivät yllä pitkäaikaista sitoutumista yhteisöön ja korostivat kulttuurista kontekstuaalisuutta ja raamatunkäännöstyötä.
Historia > Seurakuntaistutus Pohjois-Amerikassa

Määrin seurakuntaistusmallia myötäilee myös metodistiliikkeen työ Pohjois-Amerikan rajaseuduilla. Metodistien johtajat John Wesley, Charles Wesley ja George Whitefield osoittivat samanlaista intohimoa kirkon uudistumiseen ja seurakuntien perustamiseen. Seurakuntien istuttaminen eteni nopeasti, kun lähetystyöntekijät leivttäytyivät yhä suurempiin saarnapiireihin. Metodistien leirikokouksien myötä perustettiin uusia keskuksia ja paikalliset kokoukset tarjosivat jatkuvaa opetusta ja sielunhoitoa.
1700- ja 1800-luvuilla baptistiliike laajensi voimakkaasti seurakuntien peurstamista koko läntisellä Amerikan rajaseudulla. Baptistien seurakuntien perustamisessa tunnusomaisia piirteitä olivat länsilaajentumisen tuomat näkymät, ensimmäisen suuren herätyksen aallot, vahva seurakuntien kasvu ja lähetystyötä tukeva teologia, vakiintuneiden seurakuntien käyttäminen uusien seurakuntien peurstamiseen sekä lähetysmieliset seurakuntien perustajat, jotka toimivat uusien seurakuntien paikallispastoreina.
Historia > Nykyaikainen seurakuntaistutus

1900-luvulta lähtien nykyaikainen seurakuntaistutusliike on esiintynyt kapeammin määriteltynä. Seurakuntien istuttaminen liittyy läheisesti seurakuntien kasvuun, pyrkien edistämään paikallisten kristillisten yhteisöjen laajentumista, perustamista sekä tehokkuutta käyttäen teologisia periaatteita, raamatullisia menetelmiä että sosiologisia tekijöitä.
Skylaks Halikarnassoslainen

| Skylaks Halikarnassoslainen> Σκύλαξ ὁ Ἁλικαρνασσεύς.Henkilötiedot |
| --- | --- |
Syntynyt: 100-luku eaa. Halikarnassos
Ammatti:  kirjailija
Kirjailija
Tuotannon kieli: muinaiskreikka
Aikakausi:  hellenistinen kausi
Tyylilajit:  maantiede, historia
Aiheesta muualla
Löydä lisää kirjailijoitaKirjallisuuden teemasivulta
Skylaks Halikarnassoslainen (m.kreik. Σκύλαξ ὁ Ἁλικαρνασσεύς, Skylaks ho Halikarnasseus, lat. Scylax Halicarnassensis; 100-luku eaa.) oli antiikin kreikkalainen, joka oli kotoisin Halikarnassoksesta. Hänet mainitaan Panaitioksen ystävänä, tähtien tuntijana ja kotikaupunkinsa politiikkaan osallistuneena. Suda kuvaa Skylaksin oppineena ja kirjailijana ja laittaa hänen nimiinsä useita maantieteen ja historian alan teoksia, mutta samalla sekoittaa hänet selvästi varhaisempaan tutkimusmatkailija Skylaks Karyandalaiseen.
Teokset?

Sudassa Skylaksin nimiin laitetaan seuraavat teokset:
Herakleen pylväiden ulkopuolisten paikkojen ympäripurjehdus (Περίπλουν τῶν ἐκτὸς τῶν Ἡρακλέους στηλῶν, Periplūn tōn ektos tōn Hērakleūs stēlōn)
Herakleideen, mylasalaisten kuninkaan, tarina (Τὰ κατὰ τὸν Ἡρακλείδην τὸν Μυλασσῶν βασιλέα, Ta kata ton Hērakleidēn ton Mylassōn basilea)
Maan piiri (Γῆς περίοδον, Gēs periodon)
Vastine Polybioksen Historiaan (Ἀντιγραφὴν πρὸς τὴν Πολυβίου Ἱστορίαν, Antigrafēn pros tēn Polybiū Historian)
Teokset eivät ole säilyneet nykyaikaan. Nykyaikaan säilynyt ”Skylaksin” nimiin laitettu teos Periplus eli Euroopan, Aasian ja Libyan asutun merenpiirin ympäripurjehdus (Περίπλους τῆς θαλάσσης οἰκουμένης Εὐρώπης καὶ Ἀσίας καὶ Λιβύης, Periplūs tēs thalassēs oikūmenēs Eurōpēs kai Asias kai Libyēs) on 300-luvulta eaa., eikä näin liity Skylaks Halikarnassoslaiseen sen enempää kuin Skylaks Karyandalaiseenkaan. Sen kirjoittajaa kutsutaan Pseudo-Skylaksiksi.
Sue Smith

Sue Smith
Sue Smith (s. 24. marraskuuta 1979) on englantilainen jalkapalloilija, pelipaikaltaan keskikenttäpelaaja ja hyökkääjä. Hän on pelannut Englannin maajoukkueessa 90 maaottelua, joissa hän on tehnyt 16 maalia.
Smith esiintyi ensimmäisen kerran Englannin maajoukkueessa 17-vuotiaana vuonna 1997. Seuratasolla hän edusti vuoteen 2002 Tranmere Roversia, ja sen jälkeen hän on pelannut Leeds Unitedissa (nykyiseltä nimeltään Leeds Carnegie).
Stalingradin miekka

Miekka esillä Stalingradin taistelun museossa
Stalingradin miekka on jalokivikoristeinen seremoniallinen lyömämiekka, joka taottiin ja kaiverrettiin kuningas Yrjö VI:n erityiskäskystä kunnianosoituksena Britannian kansalta neuvostoliittolaisille kaupungin puolustajille Stalingradin taistelun aikana. Winston Churchill lahjoitti miekan Josif Stalinille Teheranin konferenssissa 29. marraskuuta 1943 Franklin D. Rooseveltin ja kunniavartion läsnä ollessa.
Yksityiskohdat

Miekka on kaksiteräinen kahden käden ristiretkeläismalli, noin 1,27 metrin mittainen ja siinä on täyshopeinen väistin. Kaksikielisessä kaiverruksessa lukee venäjäksi ja englanniksi: ”Stalingradin terässydämisille asukkaille – Kuningas Yrjö VI:n lahja – kunnianosoituksena Britannian kansalta”.
Kädensija on kiedottu 18 karaatin kultalankaan, ja kristallikiviseen nuppiin on kuvioitu Englannin kultainen ruusu. Väistimen päihin on muotoiltu kullatut leopardin pään muotoiset koristeet.
36-tuumainen kupera kaksiteräinen säilä on käsin taottu hienoimmasta Sheffieldin teräksestä. Tuppi on persialaista karmiininpunaiseksi värjättyä lampaannahkaa ja siihen on koristeltu kullatulla hopealla kuninkaallinen vaakuna, kruunu ja kuninkaan nimikirjaimet. Lisäksi siinä on viisi hopeista kehystä ja kolme rubiinia kultaisiin tähtiin upotettuina.
Valmistus

Valmistusajankohtanaan miekkaa pidettiin yhtenä viimeisistä miekantekoon liittyvän käsityötaidon mestarinäytteistä. Design ja käsityö on lukuisten ansioituneiden ammattilaisten aikaansaannosta, ja suunnitteluun osallistui asiantuntijoita Oxfordin yliopistosta, Goldsmiths' Hallista sekä slaavilaisen ikonografian asiantuntija Cambridgen yliopistosta. Varsinaisen taonnan tekivät Wilkinson Sword Companyn miekkasepät, ja koristeluun osallistui Britannian kuninkaallisten ilmavoimien hopeaseppä ja kalligrafi.
Esittely

Ennen virallista luovutusjuhlaa miekka oli yleisön nähtävillä eri puolilla Britanniaa, muun muassa Westminster Abbeyssä. Teheranissa Roosevelt sai pitää miekkaa hetken kädessään, jolloin hän totesi: ”Todellakin, heillä oli teräksinen sydän”. Nykyään alkuperäinen miekka on esillä Stalingradin taistelun museossa Volgogradissa. Wilkinson Sword teki miekasta kolme kopiota, jotka ovat tällä hetkellä Wilkinsonin museossa, Etelä-Afrikan kansallismuseossa ja eräässä yksityiskokoelmassa.
Miekan luovutustilaisuus Neuvostoliiton Teheranin suurlähetystön konferenssihuoneessa.
Sue Jenner

| Mitalit> Maa:   Yhdistynyt kuningaskunta.Naisten uinti.EM-kilpailut (pitkä rata)  | Mitalit> Maa:   Yhdistynyt kuningaskunta.Naisten uinti.EM-kilpailut (pitkä rata)  | Mitalit> Maa:   Yhdistynyt kuningaskunta.Naisten uinti.EM-kilpailut (pitkä rata)  | Maa:   Yhdistynyt kuningaskunta> Naisten uinti. |
| --- | --- | --- | --- |
|  Pronssia | Jönköping 1977 | 200 m perhosuinti |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Edmonton 1978 | 4 × 100 m sekauintiviesti |  |
Susan Pamela ”Sue” Jenner (s. 26. maaliskuuta 1960) on brittiläinen uimari. Hän kilpaili Montrealin kesäolympialaisissa 1976 Ison-Britannian kuudenneksi sijoittuneessa joukkueessa 4 × 100 metrin sekauintiviestissä sekä 100 metrin perhosuinnissa sijoittuen sijalle 16. Jenner saavutti EM-pronssia 200 metrin perhosuinnissa Jönköpingin EM-kilpailuissa 1977. Edmontonin Kansainyhteisön kisoissa 1978 hän voitti pronssia 4 × 100 metrin sekauintiviestissä.
Seventeen (yhtye)

| Seventeen |
| --- | --- |
 Seventeen heinäkuussa 2018 Ylärivi, vasemmalta oikealle: Woozi, Wonwoo, Vernon, Mingyu, Jun, Hoshi, The8 ja DK. Alarivi: Joshua, Jeonghan, Dino, S.Coups, ja Seungkwan
Tiedot
Toiminnassa:  2015–
Tyylilaji:  k-pop, synthpop, hip-hop, R&B, EDM
Kotipaikka:  Soul, Etelä-Korea
Laulukieli:  korea
Jäsenet:  S.Coups   Jeonghan   Joshua   Jun   Hoshi   Wonwoo   Woozi   DK   Mingyu   The8   Seungkwan   Vernon   Dino  
Levy-yhtiö:  Pledis Entertainment  
Aiheesta muualla
Kotisivut
Infobox OKNimi-testi OK: 
Seventeen (kor. 세븐틴, lyhennetään usein SVT) on eteläkorealainen 13-jäseninen yhtye, joka toimii levy-yhtiö Pledis Entertainmentin alaisuudessa. Seventeen debytoi 26. toukokuuta vuonna 2015. Yhtye on jaettu kolmeen eri tiimiin sen jäsenten yksilöllisten taitojen mukaan: hip hop -tiimiin, vokaalitiimin ja performance-tiimin. Ryhmän jäsenten tunnetaan osallistuvan oman musiikkinsa tekemiseen ja tuottamiseen, kuten myös yhtyeen koreografioiden työstämiseen.
Jäsenet > Hip hop -tiimi

S.Coups (oikealta nimeltään Choi Seungcheol, kor. 최승철, s. 8. elokuuta 1995 Daegu, Etelä-Korea) on sekä koko yhtyeen että hip hop -tiimin johtaja. Hänen oli alun perin tarkoitus debytoida samassa levy-yhtiössä olevan NU'EST:in kanssa, mutta sitä ei koskaan toteutettu.
Wonwoo (oikealta nimeltään Jeon Wonwoo, kor. 전원우, s. 17. heinäkuuta 1996 Changwon, Etelä-Gyeongsang, Etelä-Korea)
Mingyu (oikealta nimeltään Kim Mingyu, kor. 김민규, s. 6. huhtikuuta 1997 Anyang, Gyeonggi, Etelä-Korea)
Vernon (oikealta nimeltään Hansol Vernon Chwe, kor. 최한솔, s. 18. helmikuuta 1998 New York, Yhdysvallat)
Jäsenet > Vokaalitiimi

Woozi (oikealta nimeltään Lee Jihoon, kor. 이지훈, s. 22. marraskuuta 1996 Busan, Etelä-Korea) on vokaalitiimin johtaja.
Jeonghan (oikealta nimeltään Yoon Jeonghan, kor. 윤정한, s. 4. lokakuuta 1995 Soul, Etelä-Korea)
Joshua (oikealta nimeltään Joshua Hong, kor. 홍지수, s. 30. joulukuuta 1995 Los Angeles, Yhdysvallat)
DK (tunnetaan myös nimellä Dokyeom, oikealta nimeltään Lee Seokmin, kor. 이석민, s. 18. helmikuuta 1997 Yongin, Gyeonggi, Etelä-Korea)
Seungkwan (oikealta nimeltään Boo Seungkwan, kor. 부승관, s. 16. tammikuuta 1998 Jeju, Jeju, Etelä-Korea)
Jäsenet > Performance-tiimi

Hoshi (oikealta nimeltään Kwon Soonyoung, kor. 권순영, s. 15. kesäkuuta 1996 Namyangju, Gyeonggi, Etelä-Korea) on performance-tiimin johtaja.
Jun (oikealta nimeltään Wen Junhui, kiin.  文俊辉, s. 10. kesäkuuta 1996 Shenzhen, Guangdong, Kiina). Hän oli lapsinäyttelijä Kiinassa ja esiintyi useissa TV-ohjelmissa ja elokuvissa.
The8 (oikealta nimeltään Xu Minghao, kiin. 徐明浩, s. 7. marraskuuta 1997 Anshan, Liaoning, Kiina)
Dino (oikealta nimeltään Lee Chan, kor. 이찬, s. 11. helmikuuta 1999 Iksan, Pohjois-Jeolla, Etelä-Korea)
Aiheesta muualla

http://www.seventeen-17.com/
Shinjō

| Shinjō (新庄市) |
| --- | --- |
 Shinjō-matsuri
 lippu:  symboli
 Shinjōn sijainti Yamagatan prefektuurissa
 Shinjō
 Koordinaatit: 38°45′54″N, 140°18′06″E 
Valtio:  Japani
Alue:  Tōhoku
Prefektuuri:  Yamagatan prefektuuri
Pinta-ala:  
 – Kokonaispinta-ala:  222,85 km²
Väkiluku (04/2019):  35 465
 – Väestötiheys:  159 as./km²
Symbolit:  
 – Puu:  Momipihta
 – Kukka:  Jalohortensia
 
 https://www.city.shinjo.yamagata.jp/ 
Infobox OKVirheellinen NIMI-arvo: 
Shinjō (jap. 新庄市, Shinjō-shi) on Japanin kaupunki Honshūn saarella Tōhokun alueella Yamagatan prefektuurissa. Se sijaitsee sisämaassa prefektuurin koillisosassa Shinjōn allaslaaksossa. Kaupungin alue ulottuu Mogamijoen varrelta koilliseen Ōuvuoriin kuuluvalle Kamurovuorelle. Shinjōssa on 35 465 asukasta (huhtikuussa 2019) ja sen pinta-ala on 222,85 neliökilometriä.
Shinjōn historia alkaa Hino-klaanin 1500-luvulla perustamasta Numatan linnasta, jota kutsuttiin aiempaan Shimizun linnaan verrattuna uudeksi linnaksi (新城, shinjō). Edo-kaudella 1600-luvulla linnaa laajennettiin, ja Shinjōsta tuli Tozawa-klaanin hallitsema linnanaluskaupunki. Meiji-restauraation jälkeen Shinjō toimi lyhytikäisen Shinjōn prefektuurin pääkaupunkina. Kaupunkioikeudet osana Japanin nykyistä kunnallishallintoa Shinjō sai vuonna 1949. Se on paikallinen talous- ja kulttuurikeskus, jossa on muun muassa elektroniikka-, kone- ja huonekaluteollisuutta. Kaupunkiin kuuluvilla maaseutualueilla viljellään riisiä ja vihanneksia.
Shinjōn nähtävyyksiin kuuluu vaunuistaan (yatai) tunnettu, elokuisin järjestettävä festivaali Shinjō-matsuri. Se on otettu Unescon aineettoman kulttuuriperinnön luetteloon. Torigoe Hachiman-jinjan šintolainen pyhäkkö ja entinen Yahagi-suvun asuintalo edustavat Edo-kauden arkkitehtuuria. Osa kaupungin ruokakulttuuria on keväisin syötävä paistettu silli (kadoyaki). Koillisosan vuoristoalueet kuuluvat Kurikoman puolikansallispuistoon. Shinjōta palvelevat JR Higashi-Nihonin Ōu-päälinja, jota pitkin kulkee suurnopeusjunayhteys Yamagata Shinkansen, Rikuu-länsilinja ja Rikuu-itälinja.
Kuvia

Shinjōn linnan vallihautaa
Shinjōn rautatieaseman edustaa
Shinjōn rautatieasema
Shinjōn kantakaupunki vuoden 1976 ilmakuvassa
Aiheesta muualla

Kuvia tai muita tiedostoja aiheesta Shinjō Wikimedia Commonsissa
Kaupungin internetsivut (japaniksi)
Sprinttiuinnin Euroopan-mestaruuskilpailut 1991

Sprinttiuinnin Euroopan-mestaruuskilpailut järjestettiin vuonna 1991 ensimmäisen kerran. Kilpailut pidettiin Saksan Gelsenkirchenissä 6.–8. joulukuuta. Kilpailujen järjestäjänä toimi Euroopan uimaliitto LEN.
Mitalistit > Miehet

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| 50 metrin vapaauinti |  Aleksandr Popov | 22,16 |  Silko Günzel | 22,25 |  Joakim Holmquist | 22,32 |
| 50 metrin selkäuinti |  Jani Sievinen | 25,18 EE |  Vladimir Selkov | 25,68 |  Jens Bünger | 25,83 |
| 50 metrin rintauinti |  Vasili Ivanov | 27,38 |  Ron Dekker | 27,42 |  Gianni Minervini | 27,51 |
| 50 metrin perhosuinti |  Jan Karlsson | 24,32 |  Nils Rudolph | 24,46 |  Vladislav Kulikov | 24,52 |
| 100 metrin sekauinti |  Josef Hladký | 55,28 |  Ron Dekker | 55,45 |  Indrek Sei | 55,83 |
| 4 × 50 metrin vapaauintiviesti |  Saksa Silko Günzel Nils Rudolph Ingolf Rasch Bengt Zikarsky | 1.28,27 |  Neuvostoliitto | 1.29,39 |  Iso-Britannia | 1.31,58 |
| 4 × 50 metrin sekauintiviesti |  Neuvostoliitto Vladimir Selkov Vasili Ivanov Vladislav Kulikov Aleksandr Popov | 1.38,87 |  Saksa Jens Bünger Ralf Eggers Nils Rudolph Bengt Zikarsky | 1.39,05 |  Italia Giuseppe Tiano Gianni Minervini Luca Belfiore René Gusperti | 1.39,84 |